**УТВЪРДИЛ,**

**ПРЕДСЕДАТЕЛ НА УС НА ДФ”ЗЕМЕДЕЛИЕ”**

**МИНИСТЪР НА ЗЕМЕДЕЛИЕТО: (П)**

**(Д-Р ИВАН ИВАНОВ)**

***(Дата на утвърждаване: 30.06.2022 г.)***

**У К А З А Н И Я**

**за предоставяне на помощ de minimis за 2022 г., съгласно Регламент (ЕС) № 1408/2013 от 18 декември 2013 г. на земеделски стопани за възстановяване на производствения потенциал на площите (за оперативни разходи за реколта 2022 г.), поради настъпило неблагоприятно климатично събитие градушка през м. май 2022 г.**

**в обл. Пловдив, община Садово**

**1**. **Правно основание**

**1.1.** Регламент (ЕС) № 1408/2013 г. на Комисията от 18 декември 2013 г., изменен с Регламент (ЕС) 2019/316 от 21 февруари 2019 г.,за прилагане на членове 107 и 108 от Договора за функционирането на ЕС към помощта *de minimis* в селскостопанския сектор, публикуван в официален вестник на ЕС, L 352 ;

**1.2.** Чл.12, ал.1, т.1 и ал.2, т.1, б. “а” от Закона за подпомагане на земеделските производители;

**1.3.** Решение на Управителния съвет (УС) на ДФ”Земеделие” с Протокол № 194 от 17.06.2022г.

**2. Обхват, условия и размер на подпомагане**

**2.1. Направление за подпомагане:**

* **земеделски култури, частично засегнати (под 100%) от градушка, паднала на през м. май 2022 г. в обл. Пловдив, общ. Садово.**

**2.2. Размер на помощта:**

**2.2.1.** Бюджет на помощта:**400 000 лв.**

**2.2.2.** Общият размер на предоставените на един земеделски стопанин помощи *de minimis* не може да надхвърля левовата равностойност на **25 000 евро** **(48 895.75 лв**.**)** за период от три последователни бюджетни години (2020 г. – 2022 г.). Максималният размер на помощта *de minimis* **за едно и също предприятие** (в т.ч. при наличие на обстоятелства по преобразуване: сливане/придобиване/разделяне (когато преобразуването е извършено след 01.01.2014 г.), не може да надхвърля левовата равностойност на **25 000 евро** **(48 895.75 лв**.**)** за период от три последователни бюджетни години (2020 г. – 2022 г.).

**2.2.3.** Помощта е предназначена за възстановяване на производствения потенциал на площите (за оперативни разходи за реколта 2022 г.), пострадали от неблагоприятното климатично събитие през 2022 г. в обл. Пловдив, общ. Садово.

**2.2.4.** Размер на помощта:

Земеделските стопани по т. 3.1. от настоящите указания, се подпомагат при размер на помощта (ставка) по култури, както следва:

|  |  |
| --- | --- |
| Вид култура | лева/хектар |
| Ечемик /зимен/ | 543.00 |
| Пшеница мека | 553.50 |
| Царевица за зърно | 358.20 |
| Тритикале | 488.70 |
| Ръж | 488.70 |
| Лимец | 488.70 |
| Слънчоглед | 302.40 |
| Грах на зърно (1,2ха био) | 960.00 |
| Пипер /на открито/ | 3 312.50 |
| Домати на открито | 2 478.60 |
| Патладжан | 1 994.40 |
| Тикви | 790.20 |
| Главесто зеле | 1 292.40 |
| Фасул /полски/ | 666.00 |
| Пъпеши | 1 369.80 |
| Карфиол | 1 220.40 |
| Лук/кромид/ | 1 350.00 |
| Салата | 711.00 |
| Тиквички | 1 694.40 |
| Череши | 1 792.80 |
| Сливи | 1 229.40 |
| Праскови/нектарини | 1 434.30 |
| Целина | 846.00 |
| Захарно цвекло | 1 058.40 |
| Захарна царевица | 358.20 |
| Фъстъци | 870.50 |
| Нахут | 666.00 |

**2.3. Земеделските стопани са длъжни да декларират размера на определеното от застрахователната компания обезщетение за застрахователното събитие градушка през 2022 г.**

**2.3.1. При представяне на застраховка, бенефициерите прилагат документ от застрахователна компания за определено обезщетение. Помощта по настоящата схема за подпомагане се редуцира с размера на обезщетението по застрахователната полица, до размера на площите, за които се кандидатства.**

**2.3.2. Когато поради виновно бездействие от страна на бенефициера не е заведена щета и/или не е определено обезщетение от застрахователната компания, бенефициерът не се обезщетява по помощта.**

**3. Ползватели**

**3.1.** Помощта се предоставя на земеделски стопани, занимаващи се с първично производство на селскостопанска продукция – физически лица, еднолични търговци, юридически лица и кооперации, регистрирани като земеделски стопани съгласно Наредба № 3 от 1999 г., **които притежават протоколи, издадени от общинска служба или областна дирекция „Земеделие“ – Пловдив за щети под 100% пропаднали площи със земеделски култури през 2022 г., област Пловдив, общ. Садово от паднала на 31.05.2022 г. ГРАДУШКА.**

**3.2.** **Едноличните търговци** и **юридическите лица** е необходимо да бъдатрегистрирани по реда на Закона за търговския регистър и регистъра на юридическите лица с нестопанска цел.

**3.3.** По мярката се подпомагат земеделски стопани, които:

- имат актуална/действаща регистрация по Наредба № 3/1999 като земеделски стопани;

- да няматизискуеми задължения към ДФ „Земеделие (ДФЗ). В случай на налични изискуеми и ликвидни задължения към Фонда, същите се прихващат от помощта;

- да не са в открито производство за обявяване в несъстоятелност или обявени в несъстоятелност;

- да неса в производство по ликвидация.

- да са включени в **Регистър на издадените обикновени протоколи (под 100% пропаднали площи) за настъпило неблагоприятно климатично събитие – ГРАДУШКА на 31.05.2022 г., изготвен от Общинска служба по земеделие – Садово, Областна дирекция "Земеделие", гр. Пловдив.**

**3.4.** **Специфични изисквания:**

**3.4.1.** Под понятието **„едно и също предприятие”** по т. 2.2.2. на настоящите указания означава всички предприятия, които поддържат помежду си поне един вид от следните взаимоотношения, съгласно чл. 2 на Регламент (ЕС) № 1408/2013:

**а)** дадено предприятие притежава мнозинството от гласовете на акционерите или съдружниците в друго предприятие;

**б)** дадено предприятие има право да назначава или отстранява мнозинството от членовете на административния, управителния или надзорния орган на друго предприятие;

**в)** дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;

**г)** дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от правата на глас на акционерите или съдружниците в това предприятие;

**д)** предприятия, поддържащи едно от взаимоотношенията, посочени в букви а) – г), посредством едно или няколко други предприятия, също се разглеждат като едно и също предприятие.

**3.4.2.** При наличие на преобразуване, съгласно чл. 3, параграф 8 и 9 от Регламент (ЕС) 1408/2013:

**а)** В случай на сливания или придобивания всички предходни помощи *de minimis*, предоставяни на някое от сливащите се предприятия, се вземат под внимание при определяне на това дали дадена нова помощ *de minimis*, отпусната на новото предприятие или на придобиващото предприятие, не води до превишаване на тавана или националния лимит. Помощта *de minimis*, предоставена законно преди сливането или придобиването, остава правомерна.

**б)** Ако дадено предприятие се разделя на две или повече отделни предприятия, помощта *de minimis*, отпусната преди разделянето, се предоставя на предприятието, което се е възползвало от нея, като по принцип това е предприятието, поемащо дейностите, за които е била използвана помощта *de minimis*. Ако такова предоставяне не е възможно, минималната помощ се разпределя пропорционално на базата на счетоводната стойност на собствения капитал на новите предприятия към действителната дата на разделянето.

**4. Ред за кандидатстване**

**4.1.** Лицата по т.3 от настоящите указания кандидатстват в Областните дирекции (ОД) на ДФ ”Земеделие”, отдел „Прилагане на схеми и мерки за подпомагане” (ПСМП) **по постоянен адрес** на физическото лице и по седалището и адреса на управление на едноличния търговец или юридическото лице *(при кандидатстване на ЕТ и ЮЛ ).* Кандидатства се лично или чрез упълномощено лице, след представяне на нотариално заверено пълномощно по образец, изготвен от ДФЗ.

**4.2.** Областната дирекция оформя документите в съответствие с настоящите указания, приложените образци. Областната дирекция приема заявления за подпомагане само от земеделските стопани, които са включени в **Регистъра на Общинска служба по земеделие – Садово , ОД „Земеделие“ – гр. Пловдив** по т.3.3. от настоящите указания.

**4.3.** След обобщаване на приетите заявления, ДФ ”Земеделие”определя размера на помощта на всеки бенефициер на база заложените параметри. Когато сумата на заявените средства надхвърля размера на утвърдения бюджет по схемата, се определя коефициент на редукция, с който се преизчислява размера на помощта на всеки заявител.

**4.4.** ДФЗ взема решение за одобрение на заявлението или прави отказ.

**4.5.** ДФЗ предоставя информация на НАП за предстоящите плащания на земеделските стопани, бенефициери по схемата за подпомагане.

**4.6.** Помощта се изплаща по посочената IBAN сметка на земеделския стопанин.

**5. Документи за предоставяне на помощта**

**5.1.** Кандидатите прилагат следните документи:

**а)** заявление, генерирано от системата, в което се декларира:

* ЕИК *(за ЕТ и ЮЛ)*;
* IBAN сметка и BIC код на обслужващата банка;
* размер на получена друга минимална помощ от 01.01.2020 г. по Регламент (ЕС) № 1408/2013;
* размер на отпусната друга минимална помощ от 01.01.2020 г. по други регламенти за помощи de minimis;
* наличие на свързаност по т. 3.4.1., във връзка с т. 2.2.2. на настоящите указания. Наличие на обстоятелства по преобразуване по т. 3.4.2., във връзка с т. 2.2.2. на настоящите указания: сливане/придобиване/разделяне (когато преобразуването е извършено след 01.01.2014 г.);
* размер на определеното от застрахователната компания обезщетение за застрахователното събитие градушка през 2022 г., за същите площи и култура, за които се кандидатства по настоящата помощ *(попълва се в случай на наличие на застрахователна полица)*;

**б)** решение на компетентния орган на управление на юридическото лице за кандидатстване по схемата *(не се отнася за ЕТ);*

**в)** пълномощно по образец (нотариално заверено), в случай на кандидатстване чрез упълномощено лице;

**г)** удостоверение за актуална банкова сметка, по която ще бъде преведена сумата;

**д)** протокол, издаден от общински служби или областна дирекция „Земеделие“ – Пловдив за щети под 100% пропаднали площи със земеделски култури през 2022 г. в област Пловдив, общ. Садово от паднала на 31.05.2022 г. ГРАДУШКА;

**е)** застрахователна полица *(копие, заверено от земеделския стопанин)*, удостоверяваща застраховането на засегнатите площи и културата през 2021 г., за които се кандидатства по схемата за подпомагане, както и застрахователния риск дали е съотносим на неблагоприятното климатично събитие градушка, отразено в протокола по т. 5.1. „д“ от настоящите указания. Прилага се в случай на застраховане;

**ж)** документ, издаден от застрахователната компания, доказващ определянето на обeзщетение по застрахователната щетав следствие на настъпилото неблагоприятно климатично събитие **градушка** *(в случай на наличие на застрахователна полица),* съдържащ минимум следната инфорамция:

* Застрахователна полица: №/дата, култура;
* Размер на определеното обезщетение;
* Обезщетени площи в декари/хектари;
* Удръжки - по видове;
* Изплатено обезщетение.

**5.2. Документи, издадени служебно в резултат на извършени проверки от отдели ПСМП.**

а) извлечение от регистър „Лоши вземания“ в ИСАК, удостоверяващо дали бенефициера има изискуеми задължения към Фонда.

б) извлечение от регистър по Наредба 3 от 1999 г., удостоверяващо актуална регистрация за земеделския стопанин.

в) разпечатка от проверка в Търговския регистър, удостоверяваща наличие или липса на открито производство за обявяване в несъстоятелност или обявени в несъстоятелност и проверка за производство по ликвидация (за ЮЛ и кооперациите).

г) разпечатка от Регистъра на ОД „Земеделие“ – гр. Пловдив по т. 3.3. от настоящите указания.

д) извлечение от ИСАК, удостоверяващо земеделските парцели обработвани от съответния земеделски стопанин през 2022 г. (Анкетен формуляр, в случай на неочертани площи в ИСАК.);

**6. Контрол**

**6.1.** Отдел „ПСМП” извършва документална проверка за верността на информацията, предоставена от кандидата за подпомагане, както и за спазването на изискванията за допустимост на заявлението.

**6.2.** ДФЗ контролира общата стойност на изплатените помощи да не надхвърля левовата равностойност на 25 000 EUR на едно и също предприятие (в т.ч. при наличие на обстоятелства по преобразуване: сливане/придобиване/разделяне) за три последователни бюджетни години, на база декларираните в заявлението обстоятелство по т. 5.1. б. „а“ от настоящите указания.

**6.3.** Дирекция „КСП” в ЦУ на ДФ „Земеделие” извършва административна проверка на база извадка от 20 % от бенефициерите. Определянето на извадката се извършва на случаен принцип от обхвата на допустимите заявления.

**7. Срокове на помощта**

**7.1.** Срок за подаване на заявленията в отдел „ПСМП” към областните дирекции на ДФЗ – **от 01 юли до 08 юли 2022 г.**

**7.2.** Срок за изплащане на помощта: **до 22 юли 2022 г.**

Допуска се изплащане на помощта и след срока, при възникнали казуси и обстоятелства, изискващи извършване на допълнително обследване допустимостта за подпомагане на съответния бенефициер.

**8. Отговорности**

**8.1.** При деклариране на неверни данни и представяне на неистински документи, вземането на Фонда става изискуемо и земеделският стопанин възстановява получените средства, заедно със законната лихва от датата на получаването им.

**8.2.** Предоставените финансови средства по настоящата държавна помощ, имат характер на публично вземане. Принудително събиране на тези средства се осъществява от ДФ “Земеделие“ по реда на ЗПЗП, АПК и ДОПК.

**9. Спазване на правилата за държавни помощи**

9.1. Помощта, съгласно тази схема е вид държавна помощ, предоставена при условията на правото на Европейския съюз и националното законодателдтво.

9.2. В съответствие с чл. 10 от Закона за държавните помощи, ДФ ”Земеделие” е администратор по помощта, в частта по прилагането и предоставянето на помощта.

**За МЗм**  **За ДФ ”Земеделие”**

Заместник-министър: **(П)** Изпълнителен директор: **(П)**

**Стефан Бурджев Николай Каварджиклиев**